Karklys
Karklys – upelis šiaurės Lietuvoje, Pasvalio rajone; Žąsos kairysis intakas (Lėvens baseinas). Prasideda Jukonių kaimo laukuose, apie 6 km į pietryčius nuo Joniškėlio. Teka dirbamais laukais: aukštupyje šiaurės, vidurupyje šiaurės rytų, žemupyje pietryčių ir rytų kryptimi. Įteka į Žąsą 2,9 km nuo jos žiočių, prie Pažąsų kaimo. Vaga reguliuota. Įteka Taltupis (kairysis intakas).